bavarian-nlp/barwiki-20250901 huggingface dataset:
Holländische Insln

Des is a Listn vo de Holländischn Insln.
Westfriesische Insln.
Vo West auf Ost:
Texel
Vlieland
Terschelling
Ameland
Schiermonnikoog
Pampus (noh Amsterdam)
Marken (neadli vo Amsterdam)
IJsseloog (Ketelmeer)
Noord-Beveland
Schouwen-Duiveland 
St. Philipsland 
Tholen 
Walcheren
Goeree-Overflakkee
Tiengemeten
Bonaire
Sint Eustatius
Saba
Curacao (autonom)
Sint Maarten (nur der südliche Teil, autonom)
Aruba (autonom)
Insln vo Papua-Neuguinea

Des is a Listn vo de Insln vo Papua-Neuguinea.
Mearesinsln.
Neuguinea (Hauptinsl)
Bismarck-Archipel:
D'Entrecasteaux-Inseln:
Louisiade-Archipel:
Marshall-Bennett-Inseln:
Salomon-Inseln, neadliche:
Trobriand-Inseln:
Kloane Insln &lt;br&gt;
Carteret-Inseln (auch "Kilinailau" oda "Tulun-Inseln")
Nukumanu-Inseln]&lt;br&gt;
Nuguria-Inseln (aa "Nukuria-Insln", "Abgarris" oda "Fead-Insln")
Takuu &lt;br&gt;
[ami-Insen
Golo Mann

Da Mann Golo, amtli Angelus Gottfried Thomas Mann (* 27. Meaz 1909 z Minga; † 7. Aprui 1994 z Leverkusen), wor a deitsch-schweizerischa Historika und Autor. Ea wor da Suhn vom Nobelpreisdrega fia Literatua Mann Thomas und vo da Katia Mann.
Noch da "Machtagreifung" vo de Nationalsozialistn is a in de USA emigriad. In de 1950a Joar is a af Deitschland zruck kema und spoda in de Schweiz umzogn.
Sei berihmtasde Schrift is de "Deutsche Geschichte des 19. und 20. Jahrhunderts", de wo 1958 aussakema is und bis heit ois Standardweak guit.
Katia Mann

Katia Mann (boarane "Katharina Hedwig Pringsheim;" * 24. Juli 1883 in Feldafing ba Minga; † 25. Aprui 1980 z Kilchberg ba Zürich) wor de Frau vom Nobelpreisdrega Thomas Mann und de Muadda vo da Erika, vom Klaus, vom Golo, vo da Monika, vom Michael Mann und vo da Elisabeth Mann-Borgese. Se wor de Dochda vom jidischn Mathematikprofessor Alfred Pringsheim und vo da Schauspuiarin Hedwig Pringsheim. Mearare Figuan in de Schriftn vom Thomas Mann hom Ehnlichkeidn mit da Katia Mann. Da Roman "Zauberberg" (1924) und de Eazejlung "Die Betrogene" (1953) san duach an Kurafenthoid vo ia in scheizarischn Davos inspiriad worn.
Feldafing

Feldafing, boarisch: Fejdafing, is a Gmoa im im obaboarischn Landkroas Starnberg. De Gmoa liegt am Westufa vom Starnberga See.
Zua Gmoa ghean de Ortstei Feldafing, Garatshausen, Wieling und Werth (Rosninsl).
Berihmt is de Gmoa vor oim zwegn da Rosninsl und im Hotel "Kaiserin Elisabeth". Des worn beliabte Afenthoidsoate vo da estreichischn Kaisarin Sisi.
Erich Jooß

Da Jooß Erich (* 13. Meaz 1946 z Hechingen) is a boarischa Medienprofi und Autor.
Da Jooß wor Direktor vom "Sankt Michaelsbund" und is Vorsitzenda vom "Medienrat der Bayerischen Landeszentrale für neue Medien" (BLM). Weidas schreibt a Kindabiachln.
Auszeichnunga.
Da Jooß is meafoch auszeichnet worn, u. a. mit:
Missouri

Missouri is a Bundesstoot vo da USA. Ea liegt im Mittlan Westn. De Hauptstod is Jefferson City.
Sein Nama hod da Bundesstoot vom Fluss Missouri. Es Woat kimmt vom Indianavoik Missouri. Des hoasst as Nochbavoik Illinois hod eana in Nama "wi-mihs-oor-i-t-a" gem, wos sovui hoasst wia „de mit de Hoiz-Kanus“.
Palmyra (Atoll)

As Palmyra-Atoll is a Atoll im Pazifik. Es liegt rund 1.800 Kilometa im Sidwestn vo Hawaii. Es is as oanzige eigliedate und ned-organisiate Stootsgebiet (Unorganized Territory|unorganized territory) vo da USA. Es wead zu de "United States Minor Outlying Islands" zäjd.
Atoll

A Atoll is a ringfeamigs Korallnriff, des wo a Lagune umschliasst. De kloan Insln, de wo as Korallnriff buidt, hoasst ma Motu (polynesisches Woat fia Insl). In da Lagune sejm kena no Reste vom ehemolign Vuikangipfe ois Insln ibas Mea aussarong. Noch ana Theorie vom Darwin entstenga Atolle nämli aus Korallnriffn, de wo si um an Vuikan buidt hom.
Lagune

A Lagune is a seichts Gwässa, des wo duach Sandoblogarunga (Nehrung) oda Korallenriffe (Atoll) vom Mea trennt is. Lagunen trong oft in Beinama "See", "Bucht" oda "Sound". An da Ostsee hoassns "Haf" bzw. "Bodden".
As Woat Lagune kimmt vom italienischen "laguna" bzw. vom lateinischen "lacuna" (Weiha, Lache).
Wenn a Lagune vom Mea voiständig obtrennt wead, entsteht a Strandsee, dea wos longsom aussiasst. Aa bei ghobanan Atolln ko a Lagune zum See wean.
Nearung

A Nearung (italienisch: "Lido") is a schmola, moast sondiga Londstroafn, dea wo an flochan Tei vom Mea vom offanan Wossa obtrennt. De Eascheinunga san typischa fia gezeitnlose Meare wia de Ostsee, wo s aa Nearungs- oda Sanhokn hoassn.
Dea vom Mea obtrennte Tei wead Lagune, Haff oda Bodden genannt. Ea enthoit duach an Siasswossazuafluss moast Brackwossa. Nearunga kennan aa Dünen trong.
Brackwossa

Brackwossa hoasst ma a Fluss- oda Meawossa mit an Soizghoit vo 0,1 % bis 1 %.
Da Begriff kimmt vom niadadeitschn Woat "Brack". Es is a Wossa, des wo moast duach an Deichbruch und oschliassande Auskolkung entstandn is.
Im Binnalond ko Brackwossa duach Auslaugung vo Soizlogastättn entsteh. De Weser und de Werra woan im 20. Joahundat zeitweis Brackwossafliss.
Düne

A Düne is a Sondhigl, dea wo vom Wind ogwaht wead. A Düne ko nua do entsteh, wo s koa gschlossane Pflonznadeckn gibt. Deshoib gibt Düna oft in trockanan Gegendn. Wenn de Pflonznadeckn obtrong wead, kenna Düna a feichtn Gebietn entsteh. Wen da Sond gleichvateit ogwaht wead, red ma vo "Flugsond".
Mem

Mem (מם), jidd. mem, is da dreizehnte Buachstob im Hebräischn Alphabet. Ea hod in Zoinweat 40.
Waun da Buachstob am End vo an Wuat städ, daun wiad a aundas gschriem. De aundare Schreibweis wiad maunchmoi aa fian Zoinweat 600 vawendt.
Johann Wartner

Da Johann Baptist Wartner (* 17. Juni 1883 z Schaewesgrua(b, + 13. Jennai 1963 z Scheibelsgrua) war a boarischa Politka und Mitglied vom Boarischn Bauanbund und vo da Bayernpartei.
Nach da Voeksschui had a vo 1908 a(n sae(n Sachal z Scheiwesgrua(b - des is in da Näh vo Middaföes und Strauwen - bewiatschafdt und had se politisch fian Bauanbund engaschiad. In dera Partei is a nach lokale Anfäng im Bezirk Bogn und oes Buagamoasta vo Middaföes vo 1920 bis 1933 zum Abgordntn im Boarischn Landtog gwöed worn. Im Apröe 1933 had se da Bauernbund aufglösd und had saene Mitgliada zum Baedridd in d NSDAP gratn; da Wartner war scho im Meazz dazuaganga.
Nachm Kriag had se a Rae vo friaare Bauanbündla da CSU angschlossn. Ned aso da Wartner, dea is zu da Bayernpartei ganga, nachdem se de 1946 gründt ghabt had. De had n dann fia de easchte Bundesdogswoi 1949 als Direggdkandidatn fian Waekraes Strauwen aufgschdöed. Bo dera Wae had d Bayernpartei in Bayern 20,9 % 'kriagd, und da Wartner had in saem Waekraes s Direggdmandat gwunga. So war a in da easchtn Legislatuaperiod, aeso vo 1949 bis 1953, Abgordnta im Bundestog.
So unbedaetnd wia -r- a sunst a gwe(sn sae(n mog - a Hintabànkla hoed - , in da easchtn Sitzung am 15. Sebtemba 1949 had a se sauwa ebbs glaesdt: Bo da Wae vom Adenaua zum Bundeskanzla is s Gschbiz auf Gnobf gstandn. Da Adenaua is nuagrad mid oana Schdimm Meahaed gwöed worn - mid saena oagna, hoaßt s oewae. Owa das se dea sejwa wöed, is ned so ungwehnli gwe(sn bo dera Konstellation. Na(n, de oane entschaednde Schdimm meahra fia de absolute, de Kanzlameahaed had vom Wartner Hans gschdammd! Wia -r- a sejwa schbàda zuagebm had, had a se ned an den Bschluss vo da Bayernpartei ghoeddn, sundan had oes Oanziga vo da Opposition mid de andan gschdimmt. Des bedaedt zwar ned, dass da Adenaua sunst ned Bundeskanzla wordn waar, owa es häd gwiß no a längas Hi(n und Hea gebm bis zua Wae mid da relativn Meahaed.
Warum das a des to(n had? Ea had Angsd gha(bd, das de Laed vo de Schdraetaraen gnua habm kunntnd, und had wolln, das ma sehgd, das s endli voawärts gehd mid da Demokratie und mid m Aufbau.
Nun (Hebräisch)

Nun (נון), jidd. nun, is da viazehnte Buachstob im Hebräischn Alphabet. Ea hod in Zoinweat 50.
Wen da Buachstob aum End vaum Wuat städ, daun wiad a aundas gschriem. De Schreibweis vaum End-Nun wiad maunchmoi aa fian Zoinweat 700 vawendt.
Im heiting Hebräischn hod da Buachstob aa de Bedeitung vau "Fiisch". In da Hieroglyphenschrift woas a Schlaungan.
Erika Mann

De Mann Erika, amtli Erika Julia Hedwig Mann (* 9. Novemba 1905 z Minga; † 27. August 1969 z Zürich) wor a Schauspuiarin, Kabarettistin und Autorin. Se hod 1933 es politische Kabarett "Die Pfeffermühle" grindt und hod gegnan Nationalsozialismus gorbad. Noch da Mocheagreifung is se in de Schweiz gflichdt und spoda in de USA ausgwandat. Se wor aa de Nochlossvawoitarin vo iam Vodan, in Nobelpreisdrega Thomas Mann und vo iam Bruada Klaus Mann. Ois Autorin hod de Mann Erika Essays, Reportagen und Kindabiachl gschriebm.
Klaus Mann

Da Mann Klaus, amtli Klaus Heinrich Thomas Mann (* 18. November 1906 z Minga; † 21. Mai 1949 z Cannes, Frankreich) wor a Autor. Ea wor da Suhn vom Nobelpreisdrega Thomas Mann. 1933 is a wengan Nationalsozialismus gflichdt und hod se vor oim in Frankreich und da Schweiz aufghoidn. 1938 is a in de USA emigriad. Da Mann Klaus guit heit ois oana vo de bedeitendsdn Autorn vo da deitschsprochign ExilLiteratua noch 1933.
Am End hod da Mann Klaus in Freidoud gwejd. Ea hod seit seina friaasdn Jugend a Doudessehnsucht gspiat. Da Reich-Ranicki hod des mit privatn Umstend begrindt, wei „[er] war homosexuell. Er war süchtig. Er war der Sohn Thomas Manns. Also war er dreifach geschlagen.“
Systematik (Biologie)

Systematik (vo , , ,geordnet‘) oda "Biosystematik" is a Fochgebiet vo da Biologie. De klassische Systematik bschäftigt se haptsächli mid da Bstimmung und Benennung vo de Lebewesn (Taxonomie). De modeane Systematik (Stuessy 1990) umfosst aussadem de Rekonstruktion vo da Stommesgschicht vo de Organismen ("Phylogenie") und de Eafoaschung vo de Prozesse, de wo zua Vuifoit vo Organismen fiahn (Evolutionsbiologie). Se werd dohea aa natialiche Systematik gnennt.
Deutsches Historisches Museum

Es Deitsche Historische Museum, kuaz DHM, is a Museum fia deitsche Gschicht z Berlin. Es siagt si ois Ort fia „Aufklärung und Verständigung über die gemeinsame Geschichte von Deutschen und Europäern“.
Es Museum is im Zeighaus Unter den Linden untabrochd und im ogrenzendn Ausstellungsbau vo Ieoh Ming Pei.
Es Deitsche Historische Museum hod de Rechtsform vo ana Stiftung, de wo vo da Bundesrepublik Deitschland trogn wead.
Interneztpresenz.
Online-Datenbank (GOS) und Buidarchiv.
Es Deitsche Historische Museum hod a gresste Objektdatnbank vo oin Museen in Deitschland, de wo ibas Internetz earreicht wean ko. Es gibt do zu Zeit 500.000 Objekte.
LeMO.
Es Deitsche Historische Museum betreibt zamma mitm Haus der Geschichte z Bonn es Internetzogebot "LeMO" ("Lebendiges virtuelles Museum Online"), mit Informationa zua deitschn Gschicht vo 1871 bis zua Gegnwoat. Iba 30.000 HTML-Seitn, 165.000 Obbuidunga, Audio- und Videoaufnohma stengan im Web zua Vafigung.
Haus der Geschichte

As Haus der Geschichte der Bundesrepublik Deutschland z Bonn is a Museum zua deitschn Zeidgschicht seit 1945.
Jeds Joar keman 850.000 Bsuacha ins Museum. Da Eihtritt is frei. As Haus der Geschichte is wia's Zeitgeschichtliche Forum Leipzig, da Tränenpalast und des Museum in da Kuituabrauarei z Berlin a Tei vo da "Stiftung Haus der Geschichte der Bundesrepublik Deutschland".
Da Sitz vo da Stiftung is z Bonn.
Archivsparten

Unta Archivsparten vasteht ma im Archivwesen de Zammfossung vo Archivn noch Typn. Auschloggebend san dafia vor oim de Rechtsdrega vo de Archive.
In Deitschland wean de Archive traditionej in ocht Spartn einteit:
Ned za de traditionejn Archivspartn, oba imma wichtiga wean "Archive vo untn" bzw. "Archive vo de nein sozialn Bewegunga":
Famij (Biologie)

De Famij oda Famüli (lat.: "familia") is a hierarchische Ebane vo da biologischn Systematik.
Se stähd in da Botanik zwischn de Haptrangstuafa Oadnung und Goddung. Direkt iwa da Famij ko ois Obloatung de Iwafamij (lat.: Superfamilia) steh, unta iah de "Untafamij" (lat.: Subfamilia). In da Zoologie kimpt zua speziejn Famij-Rangstuafa no de Famij-Gruppm.
Goddung (Biologie)

De Goddung, aa: Genus (dt.: Gattung) is a Rongstuafn innahoib vo da hierarchischn biologischn Systematik. Se stähd owahoib vo da Oat und untahoib vo da Famij. A Goddung ko a oanzige Oat enthoidn oda a beliabige Ozoih vo Oatn; wenns nua oa Oat enthoid, guid's ois monotipisch.
Oart (Biologie)

De Oart oda Spezies (lat. "" ‚Oart‘) is de Grundoaheit vo da biologischn Systematik.A oigmoane, vabindliche Definition vo "Oart" oda "Spezies" gibts bis etz no ned. Stoddessn gibts in da Biologie verschiedne Oartkonzepte, de wo za untaschiedlichn Klassifikationa fian.
Es Grundproblem bsteht in da Obgrenzung vo Lokalpopulationa, d. h. wos gheat no zamma und wos nimma. Je noch favorisiadn Oartkonzeptn ko ma do za ganz untaschiedlichn Eagebnissn kema.
Nomenklatur (Biologie)

Nomenklatur is in da Biologie de Disziplin vo da wissenschaftlichn Benennung vo Lebewesen. Es geht in do nua um de Regln vo da Benennung sejm. De Obgrenzung und Dakennung vo de systematischn Oaheidn (Taxonomie) und ia Hierarchie und Vawandtschoft (Systematik) san davo unobhengi.
Zwegn iara Bedeitung is de Nomenklatur in rigorose Reglweake gfosst, wo ma "Codes" nennt. Fia de vaschiedna Organismengruppm (Pflanzna inkl. Schwammal und Oign, Viecha, Bakterien und Virn) gibts jeweis oagne, voananda unobhengige Nomenklatur-Reglweake.
Giovanni Antonio Scopoli

Da Conte Giovanni Antonio Scopoli, aa Johann Anton Scopoli (* 13. Juni 1723 z Cavalese; † 8. Mai 1788 z Pavia) wor a estreichischa Oazt und Natuaforscha. Sei offiziejs Autornkiazl vo de Botanika und Mykologn is „“.
Sei anno 1760 vaeffentlichte "Flora carniolica" beschreibt umara 1.600 hoamische Pflanzna, drunta 56 wo bis dohi ned benennd worn. De anno 1763 vaeffentlichte "Entomologica carniolica" guit heit ois Haptweak vo da Insektnkunde. In de Joar 1760 bis 1775 hod da Scopoli an intensivn Briafwexl mitm Carl von Linné pflegt.
Ajin

Ajin oder Ayn (עין), jidd. ayin, is da sechzehnte Buachstob im Hebräischn Alphabet. Ea hod in Zoinweat 70.
Im Oidhebräischn is es Ajin a Laut, dea wos gaunz diaf in da Guagl ausgsprochn wiad. A Laut, den wos in de eiropäischn Sprochn ned gibt. Im Neihebräischn wiads meistens wias Aleph ausgsprochn.
In da oidn phenizischn Buidaschrift woas Ajin a Aug mit an Punkt in da Mittn.
Granville T. Woods

Da Granville Tailer Woods (* 23. Obril 1856 z Columbus, Ohio; † 30. Jenna 1910 z Stod New York) war a US-amerikanischa Erfinda. Er hod mehr ois 50 Patente ghoidn und war da easchte Amerikana mit afrikanischn Voafahrn in da Position vo am mechanischn und elektrischn Ingenieur nachm Sezessionskriag. Ois a Autodidakt, hod a de moastn vo seine Arbatn auf Zig und Strassnbahna konzentriad. Oane vo seina bemerkenswertn Erfindunga war de "Multiplex-Telegraphy", a Eirichtung zum Sendn vo Nachrichtn zwischn Bahnheffa und Zign in Bewegung. Sei Arbat hod sicharare und bessare effentliche Vakeasmittl fia amerikanische Städt eameglicht.
Heinrich Mann

Da Mann Heinrich, amtli Luiz Heinrich Mann (* 27. Meaz 1871 z Lübeck; † 11. Meaz 1950 z Santa Monica, Kalifornien) wor a deitscha Autor und da ejtane Bruada vom Nobelpreisdrega Thomas Mann.
A bekannts Weak vo eam is "Professor Unrat oder das Ende eines Tyrannen", wo 1905 aussakeman is. Duach an Haffa Ibasetzunga und da Vafuimung vo 1930 untam Titl "Der blaue Engel" hod da "Professor Unrat" Wejdruhm dalangt.
Spotz

Da Spotz ("Passer domesticus"), aa Hausspotz (dt. "Haussperling" / "Spatz", engl. "house sparrow"), is a Vogl aus da Famij vo de Spotzn (Passeridae). Es is oana vo de bekanntastn Singvegl ibahapts. Spotzn gibts ibaroi, wo s Menschn gibt, aussa in de Tropn. Vor iba 10.000 Joar hom si de Spotzn dena Menschn oogschlossn, es san sognennte Kuituafoiga.
Big Bill Broonzy

Da Big Bill Broonzy (boarn ois Lee Conley Bradley; * 26. Juni 1893 oda 1898 z Scott County, Mississippi; † 15. August 1958 z Chicago, Illinois) wor a amerikanischa Blues-Musikant und -Komponist.
Da Broonzy wor a exzellenta Gitarrspuia und hod iba 350 Stickln komponiad. 1980 is a in de Blues Hall of Fame afgnumma worn. Ea hod an groussn Einfluss auf Muddy Waters und Memphis Slim ghobt.
Memphis Slim

Da Memphis Slim (* 3. September 1915 z Memphis, Tennessee; † 24. Feba 1988 z Paris, Frankreich) wor a amerikanischa Blues-Senga und -Pianist.
Ois oana vo de easchtn Bluesmusikantn hod da Memphis Slim Wejdtourneen gmocht. Zamm mitm Willie Dixon is a beispuisweis in Israel afdredn und mitm Muddy Waters in da New Yorker Carnegie Hall (1959, CD: "Chicago Blues Masters, Vol.1", Capitol Records). Anno 1962 noch ana Eiropa-Tournee is da Memphis Slim noch Frankreich zogn und is duatn mit zu seim Doud 1988 bliebm.
1989 is a in de Blues Hall of Fame afgnumma worn.
Muddy Waters

Da Muddy Waters (* 4. Aprui 1913 z Rolling Fork, Mississippi; † 30. Aprui 1983 z Westmont, Illinois; amtli: McKinley Morganfield) wor oana vo de bedeitandstn amerikanischn Bluesmusikantn. Es "Rolling Stone Magazine" fiat eam af Plotz 17 vo de 100 bestn Senga vo oin Zeidn.
Da wichtigste Beidrog vom Muddy Waters zua Entwicklung vom Blues wor da konsequente Einsotz vo da elektrischn Gitarr. De Vawendung vo da E-Gitarr mit aus wenign Akkordn afbautn Riffs geht afn Muddy Waters zruck und is bis heit es Grundmeakmoi vo da Blues- und Rockmusi bliebm.
Da Muddy Waters is 1980 in de Blues Hall of Fame und 1987 in de Rock and Roll Hall of Fame afgnumma worn..
Auszeichnunga.
Rock and Roll Hall of Fame.
De Rock and Roll Hall of Fame hod via Liada in de Listn vo de "500 Songs That Shaped Rock and Roll" afgnumma.
Willie Dixon

Willie Dixon (* 1. Juli 1915 ois "William James Dixon" z Vicksburg, Mississippi; † 29. Jenna 1992 z Burbank, Kalifornien) wor a amerikanischa Bluesmusikant. Ea wor Senga, Bossist, Liadschreiba und Produzent.
Da Willie Dixon hod de Entwicklung vom Chicago-Blues in de 50a und 60a Joar entscheidend mitpregt. entscheidend geprägt. Ois Studiomusikant und Hausbossist ba Chess Records is a af an Haffa Plottnafnohma z hean. Ois Bossist vom Chuck Berry hod a zan Siegeszug vom Rock'n'Rolls beidrogn. Ois Liadschreiba und Produzent wor a wia a Schlogafabrik. Ea hod vui vo de bekanntastn Blues-Liada gschriebm, wia beispuisweis "Hoochie Coochie Man", "Evil" oda "Back Door Man", de wo vor oim duachn Muddy Waters und in Howlin' Wolf bekannt worn san.
Da Dixon hod oba aa Rockgeschichte gschriebm, wei vui legendeare Rockbands seine Liada afgnumma hom, z. B. de Rolling Stones ("Little Red Rooster"), Ten Year's After ("Spoonful"), Led Zeppelin ("I can't quit you, baby"), Jimi Hendrix oda The Doors.
Couplet-AG

De Couplet-AG (Couplet-ArterhaltungsGesellschaft) is a eafoigreiche boarische Musikabarettgruppm. Sie hom si ois Zui gsetzt de traditnonejn boarischn Couplets in Vabindung mitm Kabarett z dahoidn und nei auflebm z lossn.
De Couplet-AG is oane vo de eafoigreichstn Musikabarettgruppm vo Deitschland. Sie hom ned nua de scho fost vagessane Liadform vom Couplet wiedabelebt, sie san aa zum Vorbuid fia andane Musikabarettgruppn worn.
Bsetzung.
Zua Couplet-AG ghearn via Kinstla:
Pierre Couplet

Da Pierre Couplet des Tortreaux (* um 1670; † 1744) wor a franzesischa Ingenieur.
Da Couplet hod zwischn 1726 und 1733 a poor Obhandlunga iba Bautechnik und Mechanik vo da franzesischn Akademie gschriebm. Unta andam iban Erddruck auf Stitzmauern, Windkroft, Fochweake, Schlittn, Kutschn und de Zugkrpft vo Ressan. Ea hod si aa mit da Troglost vo Gewejbm befosst.
Rondo (Musi)

As Rondo (sejtn frz. "Rondeau") is a musikalische Form, wo si a wiedakehrenda Formtei (as Ritornell oda Refrain) mid andan Tein (moast Couplet gnennt) obwechslt. As Rondo ko fia si aloa steh, is oba moast a Tei (Sotz) vo am zyklischn Weak. In Sonatn und Solokonzeatn buidts haife in virtuoasn Schlusssotz.
As Rondo hod si ausm gsunganan und tanztn Reigen entwicklt.
Es gibt drei Rondotypm:
Rondò Veneziano

As Rondò Veneziano is a italienisches Orchesta. Gspuit wern moast Originalkompositiona vom Gian Piero Reverberi, de wo da venezianischen Barockmusi nochempfundn san. Drum tritt de Gruppm aa in historische Gwanda auf. Es wern oba aa moderne Elemente wie Schlogzeig, E-Gitarr und Synthesizer in de Musi integriert.
Trobador

A Troubadour oda Trobador (urspringliche okzitanische Wortform) oder Troubadour (französierte Wortform) is a Dichda, Komponist und Sänga vo hefischn mittloitalichn Liadan. Vor oim moant ma damit de Trobadordichdung, im Sidfrankreich, in ozitanischa Sproch. Da bekanntaste Vatreta is da Wilhelm IX. vo Aquitanien
Robm und Kraana

De Robm und Kraana (dt.: Raben und Krähen buidn de Gattung "Corvus" in da Familie vo de Robmvegl (Corvidae).
Zua Gattung ghearn 42 Artn. De gressan Vatreta hoassn moast „Robm“, de kloanan „Kraana“. Taxonomisch gibts oba koan Untaschied.
Klasse (Biologie)

De Klasse is a hierarchische Stuafn in da biologischn Systematik. A Klasse stähd zwischn on Stomm und ana Oadnung. Meahrane Klassn wean monchmoi za da Iwaklasse zammgfossd. A Klasse ko aa in Untaklassn afteid wean.
Beispui vo Klassn innahoib van Untastomm vo de Wirweviecha san de Reptilien, Amphibien oda Spoviecha.
Sidlicha Ozean

Da Sidliche Ozean, aa Sidpolarmeea, Sidlichs Eismeea, Antarktischa Ozean oda Antarktik is as zwoatkloansde Wejdmeea. Zamm mid da Landmassn "Antarktika" buid a de "Antarktis".
In Richtung Noadn gähds Sidpolarmeea in on Atlantik, on Indischn Ozean und on Pazifik iwa.
Elmore James

Elmore James (*[27. Jenna 1918 in Mississippi; † 24. Mai 1963 z Chicago, Illinois) wor a amerikanischa Bluesmusikant. Nebman Muddy Waters gheat a za de einflussreichstn Slide-Gitarristn vom "Chicago Blues"..
tippisch fian James wor sei kroftvolla, raua Gsang, wo a mit seim elektrisch vasteaktn Slide-Gitarrspui begleidt hod.
Da James hod mit seim Stui aa vui britische Rockmusikantn und Rockbands in de 1960 beeinflusst. Dazua ghean de Rolling Stones, Bluesbreakers (John Mayall, Eric Clapton), Cream (Eric Clapton) und Fleetwood Mac, de wo uaspringliaa bekannte Bluesband gwen san.
1980 is a in de Blues Hall of Fame afgnumma worn.
Son House

Da Son House (amtli: Eddie James House, Jr.; * 21. Meaz 1902 z Riverton, Mississippi; † 19. Oktoba 1988 z Detroit, Michigan) wor a Blues-Senga und -Gitarrist.
Da Son House wor a Pionia vom Delta-Blues. Ea hod an groussn Einfluss af Blues-Gigantn wia in Robert Johnson und in Muddy Waters ghobt.
1980 is a in de Blues Hall of Fame afgnumma worn.
Singvegl

De Singvegl (dt.: Singvögel, Passeri oda aa Oscines) san a Untaordnung vo de Spotznvegl (Passeriformes). Es gibd uma 4000 Oartn. Da gressde Singvogl is da Koikrob, dea wo iwa 60 cm long is.
Da Keapabau vo de Singvegl is afs Singa spezialisiad. Iaa Gsangl mochans mid da untan Gurgl, wo beim Ausotma a Membran zum Schwinga brochd wead.
Reihe (Biologie)

A Reihe is in da Biologie a Stuafn, de wo zwischn Klasse und Iwaklasse eihgschom is. Des wead in da klassischn Systematik, monchmoi donn eihgfiahd, wonn koane ondan Räng meah za Vafigung stenga.
A Beispui san de Landwirweviecha ("Tetrapoda"), a Taxon, des wo zwischn de Iwaklasse vo de Kiefamaila ("Gnathostomata") und de Klassn vo de Amphibien ("Amphibia"), Reptilien ("Reptilia"), Vegl ("Aves") und Spoviecha ("Mammalia") eihgschom wead,
um letzdare Gruppn vo de Fiisch obz'tein.
Tsade

Es Tsade oda Tzade (צדי), jidd. tsadek, is da ochzehnte Buachstob im Hebräischn Alphabet. Ausgsprochn wiads wias Z in Zebra (ned wias englische Z). Ea hod in Zoinweat 90.
Waun da Buachstob aum Schluss vau an Wuat städ, wiad aa Tsade Sofit (End-Tsade) gnennd und audast gschriem. De End-Schreibweis wiad maunchmoi aa fian Zoinweat 900 vawendt.
Koph

Qoph oda Koph (קוף), jidd. kuf, is da neinzehnte Buachstob im Hebräischn Alphabet. Es hod in Zoinweat 100. Meistns wiads wia K ausgsprochn.
Des Koppa im griachischen Alphabet is aus da söm Wuazl entstaundn, im Lateinischn es Q.
Sin (Hebräisch)

Sin oda Schin (שין), jidd. "sin/shin"', is da anazwanzigste Buachstob im hebräischn Alphabet. Ea hod in Zoinweat 300. Ausgsprochn wiad a entweda wia a S ("Sin") oda wia a SCH ("Schin").
A Punkt rechts iwan Buachstom markiats ois Schin, a Punkt auf da linkn Seitn ois Sin. De Punktiarung wiad owa im heiting Hebräisch wegglossn.
Taw

Taw (תו), jidd. tof/sof, is da zwarazwanzigste und letzte Buachstob im hebräischn Alphabet. Ea hod in Zoinweat 400.
Es wiad im heiting Hebräisch wia a T ausgsprochn. Es wiad oiso in da Ausproch zwischn Taw und Tet kaa Untaschied mea gmochd.